*****

ΚΑΝΟΝΙΣΜΟΣ (ΕΟΚ) αριθ. 1807/83 ΤΟΥ ΣΥΜΒΟΥΛΙΟΥ

της 28ης Ιουνίου 1983

για την αύξηση των ποσοτήτων των κοινοτικών δασμολογικών ποσοστώσεων που ανοίχτηκαν για το έτος 1983 για ορισμένες ποιότητες σιδηροχρωμίου της διάκρισης ex 73.02 E I του Κοινού Δασμολογίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

Εκτιμώντας:

ότι με τον κανονισμό (ΕΟΚ) αριθ. 773/83 (1), το Συμβούλιο άνοιξε για το 1983 και κατένειμε μεταξύ των Κρατών μελών κοινοτικές δασμολογικές ποσοστώσεις με δασμό μηδέν για το σιδηροχρώμιο που περιέχει κατά βάρος 4 % ή περισσότερο άνθρακα ή 6 % ή περισσότερο άνθρακα, της διάκρισης ex 73.02 E I του Κοινού Δασμολογίου και ότι οι ποσότητες των ποσοστώσεων αυτών καθορίστηκαν σε 3 000 και 60 000 τόνους αντίστοιχα·

ότι τα οικονομικά στοιχεία που υπάρχουν σήμερα για την κατανάλωση, την παραγωγή και τις εισαγωγές υπέρ άλλων προτιμησιακών δασμολογικών καθεστώτων επιτρέπουν να υπολογιστεί ότι οι ανάγκες της Κοινότητας σε εισαγωγές αυτών των προϊόντων από τρίτες χώρες μπορούν να φτάσουν το τρέχον έτος σε επίπεδα ανώτερα από τις ποσότητες που καθορίστηκαν με τον κανονισμό (ΕΟΚ) αριθ. 773/83· ότι, για να μη τεθεί σε κίνδυνο η ισορροπία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει οι αυξήσεις των ποσοστώσεων να περιοριστούν σε ποσότητες 400 και 79 600 τόνων αντίστοιχα·

ότι, έχοντας υπόψη το μικρό μέγεθος της αύξησης που προβλέπεται για το σιδηροχρώμιο που περιέχει 4 % ή περισσότερο άνθρακα, πρέπει να γίνει οριστική κατανομή της σχετικής ποσότητας μεταξύ των Κρατών μελών, ανάλογα με τις προβλεπόμενες ανάγκες τους για εισαγωγές από τρίτες χώρες· ότι όσον αφορά όμως το σιδηροχρώμιο που περιέχει 6 % ή περισσότερο άνθρακα, είναι ενδεδειγμένο να μοιραστεί η ποσότητα που θα προκύψει από την αύξηση σε δύο τμήματα, από τα οποία το πρώτο τμήμα θα κατανεμηθεί μεταξύ όλων των Κρατών μελών ανάλογα με τις προβλεπόμενες ανάγκες τους και το δεύτερο τμήμα θα αποτελέσει κοινοτικό απόθεμα για την κάλυψη ενδεχόμενων πρόσθετων αναγκών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσότητες των κοινοτικών δασμολογικών ποσοστώσεων που ανοίχτηκαν με τον κανονισμό (ΕΟΚ) αριθ. 773/83 για το σιδηροχρώμιο που περιέχει κατά βάρος 4 % ή περισσότερο άνθρακα και 6 % ή περισσότερο άνθρακα, της διάκρισης ex 73.02 E I του Κοινού Δασμολογίου αυξάνονται από 3 000 σε 3 400 τόνους και από 60 000 σε 139 600 τόνους αντίστοιχα.

Άρθρο 2

1. Η συμπληρωματική ποσότητα 400 τόνων που προβλέπεται για το σιδηροχρώμιο που περιέχει κατά βάρος 4 % ή περισσότερο άνθρακα, κατανέμεται ως εξής μεταξύ των Κρατών μελών:

1.2 // // (σε τόνους) // Benelux // 300, // France // 100.

2. Ένα πρώτο τμήμα της συμπληρωματικής ποσότητας 79 600 τόνων για το σιδηροχρώμιο που περιέχει κατά βάρος 6 % ή περισσότερο άνθρακα, δηλαδή 76 500 τόνοι, κατανέμεται ως εξής:

1.2 // // (σε τόνους) // Benelux // 2 890, // Danemark // 5, // Allemagne // 43 225, // Grece // 5, // France // 15 800, // Irlande // 5, // Italie // 6 480, // Royaume-Uni // 8 090.

3. Το δεύτερο τμήμα, που αφορά ποσότητα 3 100 τόνων, αποτελεί το απόθεμα.

Το απόθεμα που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 773/83 αυξάνεται επομένως από 4 000 σε 7 100 τόνους.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 28 Ιουνίου 1983.

Για το Συμβούλιο

Ο Πρόεδρος

H. RIESENHUBER

(1) ΕΕ αριθ. L 86 της 31. 3. 1983, σ. 3.